Jini i mandar tsa bʌ aquenti Moisés tsa tsijbunti ti wechel bʌ tyun. Jini mandar ti aquenti ti sʌcleman bʌ i cʌcal chaan ti ñuclel jini mandar. Jin chaan mach chujbi i quelben i ni i wut Moisés jini israelob como wen sʌcleman i ni i wut. Pero xucul ti queji ti lajmel i sʌclel i ni i wut. Cabʌl i ñuclel jini oniyix bʌ mandar tsa bʌ aquenti Moisés. Pero aunque an i ñuclel jini mandar mi yʌquen i majlel quixtyañu ba mi ñusan wocol ti caj i mul.